## Čo je hlavné heslo

Jedným z najdôležitejších kľúčov k udržaniu vašej bezpečnosti je výber silného hlavného hesla pre vašu Password Safe databázu. Databáza obsahuje všetky vaše používateľské mená, heslá a ďalšie informácie, ktoré môžete pridať. Výber mena manželky, dátumu narodenia alebo inej ľahko uhádnuteľnej kombinácie vystavuje vaše údaje nebezpečenstvu. Je dôležité, aby ste si vybrali ťažko uhádnuteľné hlavné heslo, ktoré si ľahko zapamätáte.

Password Safe má zabudovanú kontrolu toho, čo považuje za slabé hlavné heslá. Vo všeobecnosti by hlavné heslo (ako každé heslo) malo pozostávať zo zmiešaných malých a veľkých písmen s aspoň jedným číslom alebo špeciálnym znakom (napríklad takými, ktoré sa nachádzajú nad číselnými klávesmi na klávesnici). Ak zadáte hlavné heslo, ktoré program považuje za slabé, zobrazí výzvu na potvrdenie. Môžete si vybrať možnosť prijať pôvodne zadané (slabé) heslo alebo sa vrátiť a zadať nové, silnejšie heslo.

Ohľadom zmeny hlavného hesla, pozrite si Zmena hlavného hesla.

Poznámka: V aplikácii Password Safe nie je k dispozícii žiadny mechanizmus na obnovenie stratených alebo zabudnutých hesiel.

Ide o zámerné rozhodnutie, pretože akýkoľvek mechanizmus na obnovenie stratených hesiel predstavuje bezpečnostnú dieru, ktorú je možné zneužiť.