## System Tray

Žiadna databáza otvorená |  | Zamknutá databáza |  | Odomknutá databáza

Kontextová ponuka aplikácie v System Tray poskytuje rýchly prístup k naposledy použitým databázam (ak je databáza odomknutá) a možnosť odomknutia databázy ak je uzamknutá. Môžete ju tiež použiť na minimalizovanie hlavného okna Password Safe a jeho obnovenie, ak už bolo minimalizované ale nie uzamknuté.

### Nastaviť ID databázy

Ak pravidelne mávate otvorených niekoľko databáz, môžete nastaviť jedinečné dočasné ID (číslo medzi 1 a 99), ktoré sa zobrazí nad ikonou v System Tray. Nastavením ID na nulu sa toto číslo z obrázka odstráni.

ID je rezervované po priradení k otvorenej databáze, ale bude ho možné znova použiť buď po priradení nového ID, alebo po zatvorení databázy. Okrem toho sa v popise ikony v System Tray zobrazuje ID pred názvom databázy.
Poznámky:

- ID je iba vizuálny indikátor. Password Safe ho nijako neukladá ani nepoužíva.
- ID je možné priradiť iba k otvorenej databáze. Keď je databáza zatvorená, ID sa dá priradiť k inej otvorenej databáze.
- Rovnaké ID nemožno priradiť k dvom otvoreným databázam súčasne.
- ID je možné zmeniť iba vtedy, keď je databáza odomknutá.
- Priradenie ID ku konkrétnej databáze nie je trvalé (zapamätané), to znamená že ho musíte znova priradiť pri každom otvorení databázy.
- Keďže farba panela úloh a oblasti oznámení systému Windows sa líši v závislosti od verzie Windows, môžete nastaviť farbu textu pre dosiahnutie najlepšieho kontrastu vo vašom systéme.
- Ak je databáza uzamknutá, názov databázy sa zobrazí v popise medzi hranatými zátvorkami, ako je znázornené nižšie.

### Otvoriť inú

Toto vám umožňuje vybrať inú databázu, ktorá sa má otvoriť namiesto tej, ktorá je momentálne otvorená (alebo uzamknutá) v aktuálnej inštancii programu. Toto je užitočné, ak chcete prepínať medzi databázami bez spustenia inej inštancie programu.