Karta Zobrazenie

## Nastavenia - karta Zobrazenie

Nastavenia na karte Zobrazenie ovládajú, ako Password Safe zobrazuje záznamy a heslá.

### Ponechať okno programu vždy navrchu

Ak je začiarknuté, maximalizované Password Safe bude vždy najvyššie zobrazené okno na monitore, bez ohľadu na to ktoré iné okno môže byť vybraté.

### Zobraziť používateľské meno v stromovom zobrazení

Ak je začiarknuté, používateľské mená sa zobrazia v hranatých zátvorkách za názvom položky v zobrazení Vnorený strom.

### Zobraziť heslo v stromovom zobrazení

Ak je začiarknuté, heslá sa zobrazia v zložených zátvorkách za menom používateľa v zobrazení Vnorený strom. Táto možnosť sa však dôrazne neodporúča v prostrediach, kde okoloidúci môžu vidieť na obrazovku počítača.

### Zobraziť poznámky ako popisy v strome a zozname

Ak je začiarknuté, zobrazia sa poznámky k položke, na ktorú sa umiestni kurzor myši.

### Zobraziť heslo počas vytvárania a uprave záznamu

Ak je začiarknuté, heslá ktoré by boli skryté v dialógových oknách Pridať záznam a Upraviť/Zobraziť záznam, budú predvolene viditeľné. Heslo pre konkrétnu položku môžete zobraziť alebo skryť kliknutím na tlačidlo "Zobraziť/Skryť" v dialógovom okne.

### Zobraziť poznámky pri úprave záznamu

Ak je začiarknuté, poznámky sa predvolene zobrazia v dialógovom okne úprav. Ak nie, budete musieť kliknúť na pole Poznámky, aby ste zobrazili text.

### Zalamiť text v poznámkach pri zobrazení záznamu

Ak je začiarknuté, text sa v okne automaticky zalamuje bez vodorovného posuvníka. Ak nie je začiarknuté, v prípade potreby sa zobrazí vodorovný posuvník.

### Zobraziť mriežku v zobrazení zoznamu

Ak je začiarknuté, v zozname sa zobrazí svetlá mriežka, ktorá bude vyzerať ako tabuľka.

### Dať skupiny na prvé miesto v zobrazení stromu

V predvolenom nastavení sa vaše položky zobrazujú v abecednom poradí v stromovom zobrazení. Keď je táto možnosť vybratá, všetky skupiny sa zobrazia ako prvé (v abecednom poradí), za nimi nasledujú všetky položky najvyššej úrovne.

### Zvýrazniť zmenené záznamy

Pokiaľ položky nie sú uložené, budú zobrazené zvýraznene. Ak ste na karte Zálohovanie zaškrtli políčko "Uložiť databázu ihneď po akejkoľvek zmene", položky sa nikdy nezvýraznia, pretože sa uložia okamžite.

### Varovať N dní pred vypršaním platnosti hesla

Ak je zaškrtnuté, Password Safe bude pri čítaní databázy skenovať všetky záznamy (zvyčajne pri spustení) a zobrazí zoznam záznamov, ktorých dátum vypršania platnosti je N dní alebo menej od aktuálneho dátumu.

### Počiatočný vzhľad stromu

Toto určuje, ako sa záznamy zobrazia v stromovom zobrazení po otvorení databázy.

### Priehľadnosť okna

Predvolená hodnota je vypnutá. Po zapnutí je potrebné reštartovať Password Safe, aby sa zmena prejavila.

Ak je povolená, zadaná hodnota predstavuje percento priehľadnosti okna. 0% znamená normálne, úplne nepriehľadné a 100% je úplne priehľadné a neviditeľné. Hodnoty väčšie ako 50% nie sú podporované. Poznámka: Toto platí iba pre hlavné dialógové okno. Všetky ostatné dialógové okná, okná správ a ponuky menu budú vždy úplne nepriehľadné.

Odporúča sa hodnota medzi 20% a 40%, ktorá býva najužitočnejšia.